Fédération internationale de motocyclisme

Fédération internationale de motocyclisme (FIM) er et internasjonalt idrettsforbund som fremmer motorsykkelsport. FIM ble stiftet i 1904 og har 111 nasjonale motorsykkelforbund som medlemmer, inndelt i seks regionale unioner. FIM organiserer seks grener innen motorosykkelsport: roadracing, motocross (som inkluderer scootercross, trial, enduro og terrengrally) og track racing (som kombinerer grasstrack og speedway). FIM har sin historie tilbake til 21. desember 1904, da Fédération internationale des clubs motocyclistes (FICM) ble stiftet i Paris. FICM ble oppløst i 1906, men gjenoppsto i 1912 med hovedkontor i England. Navnet ble endret til Fédération internationale motocycliste i 1949, og igjen til Fédération internationale de motocyclisme i 1998. Forbundet har hatt hovedkontor i Sveits siden 1994. Referanser Eksterne lenker (en) Offisielt nettsted (en) Fédération Internationale de Motocyclisme – kategori av bilder, video eller lyd på Commons